Case ID: 1157939
Sentence 6: Cari borcun tam şəkildə qaytarılması ilə bağlı Bank tərəfindən cavabdehə göndərilmiş xəbərdarlıq bildirişi də heç bir nəticə verməmiş, cavabdeh hazırkı dövrə qədər ödənişlər həyata keçirməməklə, eyni zamanda depozit yeşiyində olan əmlakını götürmədən bank qarşısında olan öhdəliklərini pozmaqda davam etmiş və banka maddi zərər vurmuşdur.Bakı şəhəri Nərimanov Rayon Məhkəməsinin xx xxxx 2019-cu il tarixli 2(005)765/2019 saylı qətnaməsi ilə iddia qismən təmin edilərək, Cavabdeh ilə İddiaçı ASC arasında bağlanmış xx.xx.2006-cı il tarixli “X3 Verilməsi haqqında” müqaviləsinin ləğv edilməsi, 65 saylı depozit yeşiyin açılaraq, yeşikdə olan əmlakın bankın saxlancına verilməsi və Cavabdeh İddiaçı ASC-nin xeyrinə icarə haqqı üzrə 3666 ABŞ dolları əsas borc, 300 ABŞ dolları cərimə borcu, cəmi 3966 ABŞ dolları məbləğində pul vəsaiti və 30,40 manat ödənilmiş dövlət rüsumunun tutulması və iddianın qalan hissədə rədd edilməsi qət edilmişdir.